چین جنوبی کره و شیما‌لی کره-نین گلن آی پپونگ یانگ-دا لیدرلر توپلانتی سی تشکیل ائتمک باره‌سیندکی قرارینی ممنونیتله قارشیلادی.
چین خاریجی ایشلر ناظیرلیگی‌نین سؤزچوسو لو کانگ وئردیگی یازی‌لی آچیقلامادا جنوبی کره و شیما‌لی کره-نین پیونگ یانگ-دا گلن آی لیدرلرین ذیروه توپلانتی‌سی تشکیل ائتمک باره‌سینده قرار قبول ائتمه‌لرینی ممنونیتله قارشیلادیق‌لارینی بیل‌دیره‌رک، ایکی طرفین بو مسئله ده کی سعی‌لرینی تقدیر ائتدیک‌لرینی وورغولادی.
"جنوبی کره و شیما‌لی کره لیدرلری‌نین پیونگ یانگ گؤروشونون پروبلئم‌سیز باش توتماسینا و موفقیت‌لی نتیجه‌لر الده ائتمه‌سینه اومید ائدیریک" ایفاده‌سینی ایشله‌دن لو بو گؤروشون کره یاریم آداسی‌نین نوکلئر سلاحیندان تمیزلنمه‌سی و سیاسی حل پروسه‌سینه کؤمک ائدجگینه ایناندیق‌لارینی قئید ائتدی.
قئید ائدک کی، ایکی اؤلکه‌نین سرحدینده یئرلشن پانمونژون آتشکس کندینده اؤتن گون گؤروشن جنوبی کره و شیما‌لی کره رسمی‌لری گلن آی پپونگ یانگ-دا جنوبی و شیما‌لی کره آراسیندا ذیروه توپلانتی‌سی‌نین تشکیل اولونماسی باره‌سینده راضیلیغا گلیب‌لر.
توپلانتی‌نین کئچیریله جگی تاریخ باره‌سینده معلومات وئریلمه‌ییب.
